Bruvik kirke

Bruvik kirke (Bruvik kyrkje) er en nygotisk  langkirke i tre fra 1867 i Osterøy kommune i Vestland fylke. 

Den har galleri og 350 sitteplasser.Alf Henry Rasmussen (red.): Våre kirker - norsk kirkeleksikon side 369, Vanebo forlag 1993, ISBN 82-75-27022-7

Tegningene til bygget var opprinnelig ment for Fusa kirke og var utført av arkitekt Frederik Hannibal Stockfleth. Ole Vangberg (1834-1911) modifiserte dem og var også byggmester for prosjektet.Hans-Emil Lidén og Anne Marta Hoff: Bruvik kirke i Norges Kirker utgitt av NIKU og KA

Altertavlen er snekret av snekkermester Johnsen fra Bergen, er en «portaltavle» med predella, midtfeltet er rammet inn av fire hvite joniske søyler, to på hver side. I midtfeltet er et maleri som fremstiller  «Jesus signer barna». Det opprinnelige maleriet var av P.T. Holst fra 1867, men dette ble ødelagt og er derfor erstattet av en kopi malt av Lars Osa i 1933.

Både prekestolen og døpefonten er i tre, Norsk kirkeleksikon skriver at også prekestolen er skåret av snekkermester Johnsen. Kirken har et portalrelieff utformet av billedhugger Emma Matthiasen.

Bruvik kirke har vernestatus som listeført kirke. Den ligger i Åsane prosti i Bjørgvin bispedømme.

Tidligere kirker
Dagens kirke er den tredje på stedet. Den første var sannsynligvis en stavkirke fra
middelalderen som ble avløst av en tømmerkirke i 1608. Kirken gjennomgikk flere eierskifter inntil den ble overtatt av menigheten i 1864 og to år senere ble den revet.

Andre kirkebygg på Osterøy
Andre kirker på Osterøy er Gjerstad kirke, Haus kirke,
Hamre kirke, Hosanger kirke og tidligere Mjelde kirke som ble revet i 1866.

Referanser

 Eksterne lenker 




Kategori:Kirker i Osterøy
Kategori:Kulturminner i Osterøy
Kategori:Kirker i Åsane prosti
Kategori:Religiøse byggverk fra 1867
Kategori:1867 i Norge
Kategori:Frederik Hannibal Stockfleth